Diari Oficial de la Generalitat Valenciana


Sumari del DOGV 7219, del 21-02-2014 (2014/1400)

RESOLUCIÓ de 24 gener de 2014, de la Direcció General de Transports i Logística, per la qual es disposa l'execució de la Sentència ferma número 1281/2009, de la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7219

Data del DOGV
:   21-02-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/1400


Data del document
:   24-01-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * taxi

RESOLUCIÓ de 24 gener de 2014, de la Direcció General de Transports i Logística, per la qual es disposa l'execució de la Sentència ferma número 1281/2009, de la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana.  
 [2014/1400]  
Mitjançant la Resolució de 21 de novembre de 2006, de la Direcció General de Transports, Ports i Costes, es va convocar un concurs públic per a l'adjudicació de sis autoritzacions d'autotaxi de l'àrea de prestació conjunta d'Alacant, en l'annex I del qual se n'establien les bases per a l'adjudicació.  
Per la Resolució de 20 de juny de 2007, de la Direcció General de Transports, Ports i Costes, es procedia a l'adjudicació de les sis autoritzacions d'autotaxi de l'àrea de prestació conjunta d'Alacant.  
Contra la Resolució de 20 de juny de 2007, Felipe Montenegro Martínez va interposar un recurs d'alçada i, posteriorment, un recurs contenciós administratiu, davant de la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana; la Sala va dictar la Sentència número 1281/2009, de data 14 d'octubre, i va estimar el recurs interposat. Esta sentència ha sigut confirmada per mitjà de la Sentència de 27 de febrer de 2013, en el recurs de cassació número 6601/2009.  
De conformitat amb allò que s'ha ordenat en les dites resolucions judicials, i en virtut del que disposen els articles 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, resolc:  
  
Primer  
Donar per executada la Sentència ferma número 1281/2009, de 14 d'octubre, de la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana, que va desestimar el recurs de cassació 6601/2009, interposat per la Generalitat Valenciana contra la Sentència dictada per la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana, número 1281/2009, recurs contenciós administratiu número 3971/2008, per la qual s'estimava el recurs contenciós administratiu interposat per Felipe Montenegro Martínez contra la Resolució de 20 de juny de 2007, de la Direcció General de Transports, Ports i Costes, del concurs públic per a l'adjudicació de sis autoritzacions d'autotaxi de l'àrea de prestació conjunta d'Alacant.  
  
  
Segon  
Modificar la Resolució de 20 de juny de 2007, de la Direcció General de Transports, Ports i Costes, del concurs públic per a l'adjudicació de sis autoritzacions d'autotaxi de l'àrea de prestació conjunta d'Alacant. En l'apartat primer, per orde de puntuació s'adjudicava una autorització a Rosalía Garví Serrano, que figura en sext lloc; esta autorització queda revocada i en el seu lloc s'adjudica esta autorització a Felipe Montenegro Martínez que, per orde de puntuació, ha de figurar en sext lloc.  
  
Tercer  
Ordenar la publicació de la present resolució en el Diari Oficial de la Comunitat Valenciana.  
Contra esta resolució podrà interposar-se un incident d'execució de sentència davant de la Sala Contenciosa Administrativa, Secció Tercera, del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar des de l'endemà del dia en què tinga lloc la publicació d'esta resolució.  
  
València, 24 de gener de 2014.- El director general de Transports i Logística: Carlos J. Eleno Carretero.